_:n4da652d4d7af4eec90b621e2ab0d5d00xb0
<http://schema.org/articleBody>
"Ministar pravosuđa Orsat Miljenić je u Saboru, tijekom predstavljanja izmjena Zakona o zemljišnim knjigama opovrgnuo napise da će se uvid u njih naplaćivati. - Naravno da se nikada neće naplaćivati uvid, jer vi morate imati javnu zemljišnu knjigu, i ona je bitna i transparentna i svaki građanin mora moći vidjeti što je tamo. Međutim, ako se bude naplaćivalo, i zato i je ta mogućnost, onda će se naplaćivati ono kad se ti podaci koriste u komercijalne svrhe. Zato što je normalno, mi svi to financiramo, to je sve iz poreza, to financiraju svi građani, ali ako to netko dalje naplaćuje, logično je da sudjeluje barem u održavanju sustava - pojasnio je ministar. Izmjenama Zakona trebale bi se stvoriti pretpostavke za registar nekretnina, koji će stvoriti temelj za napredak ulagačke klime. Uvid u zemljišnoknjižne i katastarske planove bit će jednostavniji, a Vlada je istaknula kako će elektronički registar biti i jeftinije rješenje. "
<https://www.24sata.hr/news/miljenic-naravno-da-se-uvid-u-zemljisne-knjige-nece-placati-310294>